1435.

Godina **1435** (**[[rimski brojevi|MCDXXXV]]**) bila je redovna godina koja počinje u subotu (1. 1. po julijanskom kalendaru).

## Događaji
* 31. 1. - Umro kineski car Xuande, nasleđuje ga Zhengtong ("Ispravna Vladavina").
* 2. 2. - Umrla Ivana II, kraljica Napulja, s kojom se okončava starija loza Anžujaca; nasleđuje je René Anžujski.
* ožujak - Ugarski sabor u Požunu (Bratislavi), 8. 3. proglašen dekret o "obćem zemaljskom miru" - javnoj sigurnosti, sudskom redu i državnoj upravi. 
* ožujak - Ulrih II Celjski traži od braće Frankopan povratak polovine Krka i gradove Trsat, Bakar i Bribir koje je pokojni Nikola F. uzeo od njegovog oca Fridriha 1424 - kralj određuje da se tako uredi poveljom od 4. 4.
* 12. 3. - U Budimu proglašen dekret o uređenju obrane Ugarske. 
* 15. 3. - Umro vojvoda Sandalj Hranić, nasleđuje ga sinovac Stjepan Vukčić Kosača koji se ubrzo nalazi u borbama:
** Radoslav Pavlović izaziva pobunu u Dračevici, buni se vlastela u zapadnom Humu (među njima Radivojevići), kralj Žigmund šalje vojsku u Hum, Mlečani pretenduju na Novi.
* 20. 4. - Pobeda Albanaca (Gjergj Arianiti i Gjon Kastrioti) nad Turcima (?). 
* 23. 4. - Kralj Žigmund naređuje Frankopanima da Nikoli Zrinskom vrate grad Slunj.
* maj - Kralj Tvrtko II se nakratko vratio u Bosnu; 
** u zemlji je ponovo i franjevac Jacob de Marchia, kao glava vikarije bosanske (pojačanje discipline, rad protiv "patarena" i "šizmatika"). 
** Kralj Žigmund poslao Matka Talovca (?) da napadne Hum Stjepana Vukčića - nakratko osvaja Drijevo.
* druga pol. godine - Kralj Žigmund traži od Ivana Anža Frankopana da vrati nasledstvo svoje žene Katarine rođ. Nelipić.
* 5. 8. - Bitka kod Ponze - Đenovljani zarobili Alfonsa V Aragonskog i njegovog brata Huana. 
* 14. 8. - Smederevski sporazum: posle 12 godina konačni mirovni sporazum između despota Đurđa i Mletačke Republike - "katuni Crne Gore", Paštrovići, Reževići, Lastva, pripadaju Mlečanima (despot sa naslednicima primljen 31. 12. za mletačkog građanina i plemića). 
* kolovoz - Matko Talovac postavljen za bana Slavonije (Herman Celjski je bolestan) - bratu Perku prepušta upravu zagrebačke biskupije a Franku kovinsku županiju i beogradsku kapetaniju. 
* avgust - U Hum dolazi 1500 Turaka (na čelu sa Ishak-begovim sinom Barakom) na poziv Stefana Vukćića - na udaru Pavlovićeva oblast (naročito Trebinje), Mađari napustili Drijevo; Turci zauzimaju Hodidjed i **[[Vrhbosna|Vrhbosnu]]**. 
* avgust - Mara Branković odvedena u harem Murata II.
* 21. 9. - Stogodišnji rat: završen Kongres u Arrasu na kome je Burgundija napustila Engleze i postala saveznik francuskog kralja Šarla VII.
* 12. 10. - Agnes Bernauer udavljena u Dunavu jer se bavarski vojvoda Ernst protivio vezi svog sina Albrechta s njom - nakon ovoga je nekoliko meseci trajala pretnja rata između njih dvojice. 
* 13. 10. - Umro Herman II. Celjski (na obiteljskim posjedima ga nasleđuje sin Friedrich pa i unuk Ulrih).
* 17. 12. - Franjevački general Vilim de Casalis opoziva povlastice bosanskim franjevicima (pružaju otpor Jacobu de Marchiji). 
* 31. 12. - Ugovorom iz Bžešća Kujavskog okončan rat između Poljsko-litvanskog saveza i Teutonskih vitezova.

### Tokom/tijekom godine
* Poslednji pomen patrijarha srpskog Nikona (nasledića ga Teofan).
* Mogući poslednji pomen Đurđa i Lješa Đuraševića/Crnojevića. 
* Kuga u Kotoru. 
* 1435-37 - Prema franjevačkom izveštaju, u borbama u Bosni srušeno i spaljeno oko 16 samostana i crkava.

## Rođenja

* Jean Molinet, francuski književnik i kompozitor († 1507)
* približno - Andrea del Verrocchio, italijanski slikar († 1488)
* Yoshida Kanetomo, japanski verski reformator († ca. 1511)
* Ashikaga Yoshimasa, japanski šogun († 1490)
* Ambrogio Calepino, italijanski leksikograf († 1510)
* Matteo di Giovanni, italijanski slikar († 1495)
* ? - Konstantin Mihailović, janičar i pisac

## Smrti

* 31. 1. - Xuande, kineski car (* 1399)
* 2. 2. - Ivana II, kraljica Napulja (* 1373)
* 15. 3. - Sandalj Hranić Kosača, humski vojvoda (* 1370)
* 20. 3. - Niccolò da Tolentino, italijanski kondotijer (* ca. 1355)
* 27. 9. - Savatij Solovecki, ruski svetitelj 
* 13. 10. - Herman II. Celjski, hrvatski ban 
* Paulus Vladimiri, poljski učenjak (* ca. 1370)

## Reference

* Svezak drugi: dio drugi. Treće doba: Vladanje kraljeva iz raznih porodica (1301-1526). Druga knjiga: Od gubitka Dalmacije do Matije Korvina (1409-1457), Vjekoslav Klaić (archive.org)